Source: https://tax-fin-lex.si/Zbirke/SodnaPraksaList?nodeId=678f9ee9-d4e5-4f56-873f-2da0c4edaa6a
Timestamp: 2019-08-24 20:39:19+00:00
Document Index: 3403310

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

VSK sodba I Cpg 177/2006
VSK02989
ZOR člen 262, 263, 414, 262, 263, 414.
poslovna odškodninska odgovornost - razbremenitev odgovornosti - solidarna obveznost
Glede na določila 263.čl. ZOR bi se toženec svoje odgovornosti razbremenil le, če bi dokazal, da ni mogel izpolniti svoje obveznosti. Tega pa toženec ni niti zatrjeval niti dokazoval.
VSK sklep II Ip 9/2007
VSK02988
ZIZ člen 62, 62/1, 62/3, 62, 62/1, 62/3.
ugovor zoper sklep o izvršbi na podlagi verodostojne listine - del, v katerem se sklep o izvršbi izpodbija
V ugovoru zoper ta sklep je dolžnik navajal, da je "sklep o izvršbi neutemeljen", torej ga je izpodbijal v celoti. Zakon o izvršbi in zavarovanju (ZIZ) namreč v 1. odst. 62. čl. določa, da če dolžnik v ugovoru zoper sklep o izvršbi na podlagi verodostojne listine ne izjavi, v katerem delu ga izpodbija, se šteje, da ga izpodbija v celoti.
VSC sklep PRp 262/2007
VSC0001843
ZP-1 člen 67, 76, 76/2.
uklonilni zapor - določitev - ugovor - nepopoln
Vsaka pomanjkljivost vloge še ne more biti razlog za uporabo 76. čl. ZKP, saj je vprašanje, kdaj je vloga v tolikšni meri nepopolna in nerazumljiva, da je sploh ni mogoče obravnavati, dejansko vprašanje, ki se presoja na podlagi konkretnih okoliščin primera. V konkretnem primeru je storilec pravočasno dopolnil svojo vlogo z navedbami o plačilni nesposobnosti, čeprav ni za to predložil nobenega dokazila, bi lahko sodišče takšne podatke pridobilo od državnih organov.
VSK sklep II Ip 35/2007
VSK02686
ZIZ člen 53, 53/2, 61, 62, 62/5, 53, 53/2, 61, 62, 62/5.
ugovor zoper sklep o izvršbi na podlagi verodostojne listine - neobrazložen ugovor - zatrjevana relevantna dejstva in predlagani dokazi
Dolžnik mora, da bi z ugovorom uspel, poleg navedb o relevantnih dejstvih zanje predlagati ali predložiti tudi ustrezne dokaze.
VSK sklep I Cpg 163/2006
VSK02692
ZOR člen 606, 620, 631, 606, 620, 631. ZPP člen 216, 216.
gradbena pogodba - predpostavke obstoja gradbene pogodbe - ustno opozorilo na nepravilnosti - presoja po prostem preudarku
Pritožbeno sodišče se pridružuje pritožbenim navedbam, da v konkretnem primeru polaganja keramičnih ploščic ni mogoče tretirati v smeri izvajanja gradbenih del po gradbeni pogodbi. Ne gre namreč za zgradbo, niti ne gre za posebej zahtevna gradbena dela, na kar upravičeno opozarja tožeča stranka v svoji pritožbi. Po mnenju pritožbenega sodišča mora iti za obsežna in zahtevna dela, če hočemo neko pogodbeno razmerje presojati v luči gradbene pogodbe. Za gradbeno pogodbo je značilno, da ima za predmet večja in zahtevnejša dela, ki terjajo večje število izvajalcev, priprav, gradbeno dovoljenje, projekt ipd.. Gradba ni potrošna stvar z relativno kratkim rokom trajanja, marveč je trajen izdelek z dolgim rokom uporabe, pri čemer je ena od značilnosti gradbene pogodbe tudi okoliščina, da poteče od sklenitve te pogodbe do pogodbenega roka za izpolnitev obveznosti praviloma relativno daljše časovno obdobje.
VSK sklep I Cpg 203/2006
VSK02990
ZPP člen 111, 111/4, 333, 343, 343/1, 343/2, 111, 111/4, 333, 343, 343/1, 343/2.
prepozno vložena pritožba - tek rokov
Če je zadnji dan roka sobota, nedelja, praznik ali drug dela prost dan, ki ga določa zakon o praznikih, se izteče rok s pretekom prvega prihodnjega delavnika.
VDS sodba in sklep Pdp 666/2006
VDS0004208
ZDU-1 člen 76, 76/2, 76/2, 76. Uredba o količnikih za določitev osnovne plače in dodatkih zaposlenim v službah Vlade Republike Slovenije in v upravnih organih člen 10, 10/1, 10, 10/1.
VDS sodba Pdp 77/2007
VDS0004212
ZTPDR člen 67, 67/1, 67/3, 67, 67/1, 67/3. ZDSS-1 člen 30, 30.
disciplinski postopek - zastaranje - izrek sodbe - pritožbena obravnava - seja senata
Če nastopi zastaranje uvedbe in vodenja disciplinskega postopka, je izrečeni disciplinski ukrep prenehanja delovnega razmerja nezakonit. Na tek zastaralnih rokov ne more vplivati sprememba direktorja tožene stranke tako, da bi ti začeli teči ponovno.
VSC sklep Cp 860/2006
VSC01422
ZPP člen 8, 8. EZ člen 94, 94.
spor majhne vrednosti - plačilo poračuna za ogrevanje
Obravnavani spor je spor majhne vrednosti, saj se tožbeni zahtevek nanaša na denarno terjatev, ki ne presega 834,58 EUR (prej 200.000,00 SIT). V sporih majhne vrednosti imajo pravdne stranke omejene pritožbene razloge. Sodba se sme izpodbijati samo zaradi bistvene kršitve določb pravdnega postopka iz čl. 339/II ZPP in zaradi zmotne uporabe materialnega prava. Ne glede na to senat sodišča druge stopnje razveljavi sodbo sodišča prve stopnje in zadevo vrne sodišču prve stopnje v novo sojenje, če ugotovi, da je zaradi zmotne uporabe materialnega prava dejansko stanje nepopolno ugotovljeno. V novem sojenju ne velja določba čl. 362/II tega zakona.
VDSS sodba Pdp 419/2006
VDS0005556
ZDR člen 29, 29/1, 29/1-8, 126.
plača – pogodba o zaposlitvi – delavec s posebnimi pooblastili
Stranki sta se v pogodbi o zaposlitvi dogovorili, da znaša tožničina plača 75 % osnovne plače direktorja družbe, nista pa se dogovorili, da se pri višini plače upoštevajo kriteriji Združenja manager oziroma natančnejša določila Pogodbe o minimalni vsebini individualnih pogodb o zaposlitvi poslovodnih delavcev in delavcev s posebnimi pooblastili in Kriteriji za individualne pogodbe o zaposlitvi managerjev. Takšni akti tako ne morejo predstavljati pravne podlage obračun plače, pa tudi sicer predstavljajo zgolj usmeritve za urejanje plačnega sistema na tem področju. Tožnica je tako v spornem obdobju pravilno prejemala 75 % osnovne plače direktorja družbe oziroma v pogodbi o zaposlitvi dogovorjeno plačo.
VDSS sodba Pdp 716/2006
VDS0005562
ZDR člen 182. OZ člen 131, 131/1.
Toženec ni odškodninsko odgovoren za škodo, ki je nastala zaradi neopravljenega dela na delovišču, saj je tožečo stranko pravočasno obvestil, da bo morala zaradi odsotnosti enega izmed zaposlenih zagotoviti nadomestnega šoferja.
VSL sklep I Cp 1019/2006
VSL06552
zavrnilna zamudna sodba
V teoriji procesnega prava namreč velja, da je zamudna sodba zasnovana na takoimenovani afirmativni litiskontestaciji. To pomeni, da je treba razlagati pasivnost tožene stranke (ki ni vložila odgovora na tožbo), kot strinjanje s trditvami in zahtevki tožeče stranke. Zato je pri ugotavljanju, ali so podani pogoji za izdajo zamudne sodbe v smislu 4. točke 1. odst. 318. člena ZPP, treba ugotoviti le, da dejstva, na katera se opira tožbeni zahtevek, niso v nasprotju z dokazi, ki jih je predložil sam tožnik, ali z dejstvi, ki so splošno znana. Sodišče v tem postopku ne izvaja dokaznega postopka. Zato so razlogi v izpodbijani sodbi, da utemeljenost zahtevka ne izhaja iz dokazov, na katere tožeča stranka opira svoj zahtevek, v nasprotju s 4. točko 1. odst. 318. člena ZPP. tekst	: Pritožbi se ugodi, prvostopna sodba se razveljavi in se zadeva vrne sodišču prve stopnje v nov postopek pred drugim sodnikom posameznikom.
VSK sodba I Cp 1765/2006
VSK02865
ZOR člen 154, 158, 154, 158.
cesta - oljni madež - krivdna odgovornost vzdrževalca - opustitev dolžnih pregledov ceste
Cesta sama po sebi ni nevarna stvar, pa tudi če se na njej pojavi oljni madež. Ker ni šlo za izjemne razmere, je sodišče prve stopnje utemeljeno zaključilo, da toženi stranki ni mogoče glede na okoliščine tega primera očitati krivdne opustitve dolžnih pregledov ceste.
VDSS sodba in sklep Pdp 666/2006
VSL53030
ZIZ člen 56, 208, 56, 208. OZ člen 376, 1060, 376, 1060.
Zakonske zamudne obresti od glavnice so začele teči v času, ko je še veljal ZOR, ki ni vseboval določbe, da obresti prenehajo teči, ko vsota zapadlih, pa neplačanih obresti doseže glavnico, kot to določa 376. člen OZ. Prehodna določba 1060. člena OZ določa, da se ZOR še vedno uporablja za obligacijska razmerja, ki so nastala pred uveljavitvijo OZ. V zvezi s to prehodno določbo pa je Ustavno sodišče z odločbo št. U-I-300/04 odločilo, da se razveljavi, kolikor se na njeni podlagi za zamudne obresti iz obligacijskih razmerij, nastalih pred uveljavitvijo OZ, ki tečejo po 1.1.2002, uporablja ZOR, ki ne vsebuje pravila, da zamudne obresti nehajo teči, ko vsota zapadlih, pa ne plačanih obresti doseže glavnico. Glede na navedeno je pritožbeno sodišče pritožbi delno ugodilo in izpodbijani sklep spremenilo tako, da se ugovoru dolžnika po izteku roka ugodi tako, da tečejo zakonske zamudne obresti od glavnice od njene zapadlosti pa do 1.1.2002, ko je stopil v veljavo OZ, saj so do 1.1.2002 obresti že presegle glavnico, po tem datumu pa se tek zamudnih obresti in s tem dovoljena izvršba ustavi in temu ustrezno razveljavi sklep o izvršbi. Ker pa gre za nepremičninsko izvršbo, bo sodišče, v skladu z določbo 208. člena ZIZ, terjatev upnika obračunalo po stanju na dan razdelitvenega naroka in takrat ugotovilo dejansko višino terjatve in natekle zakonske zamudne obresti (ki še niso dosegle ali presegle glavnico na dan 1.1.2002).
VDSS sodba Pdp 77/2007
ZDSS-1 člen 30. ZTPDR člen 67, 67/1, 67/3.
VSL sklep I Cpg 1019/2006
ZPP člen 318, 318.
V teoriji procesnega prava namreč velja, da je zamudna sodba zasnovana na takoimenovani afirmativni litiskontestaciji. To pomeni, da je treba razlagati pasivnost tožene stranke (ki ni vložila odgovora na tožbo), kot strinjanje s trditvami in zahtevki tožeče stranke. Zato je pri ugotavljanju, ali so podani pogoji za izdajo zamudne sodbe v smislu 4. točke 1. odst. 318. člena ZPP, treba ugotoviti le, da dejstva, na katera se opira tožbeni zahtevek, niso v nasprotju z dokazi, ki jih je predložil sam tožnik, ali z dejstvi, ki so splošno znana. Sodišče v tem postopku ne izvaja dokaznega postopka. Zato so razlogi v izpodbijani sodbi, da utemeljenost zahtevka ne izhaja iz dokazov, na katere tožeča stranka opira svoj zahtevek, v nasprotju s 4. točko 1. odst. 318. člena ZPP.
VSK sodba I Cp 1698/2006
VSK0002862
OZ člen 174, 179, 174, 179.
nematerialna škoda - odmera odškodnine - fizične bolečine - strah - premoženjska škoda - tuja pomoč - pomoč družinskega člana
Tožnica je v škodnem dogodku utrpela trimaleolarni zlom levega gležnja brez večje dizlokacije. Zdravili so jo konzervativno. Odškodnina za telesne bolečine v višini 800.000,00 SIT je primerna za takšen obseg. Za strah je odmerilo na 150.000,00 SIT.
VSC sklep Cp 1888/2006
VSC01418
ZPP člen 157, 157.
pravdni stroški - pripoznava tožbenega zahtevka
Zaradi postopanja tožene stranke pred začetkom rednega postopka, predvsem njene pasivnosti in navedb, da listin ni prejela, je bila tožeča stranka primorana vložiti tožbo za dokončno ureditev spornega razmerja, zato ni izpolnjen kumulativni pogoj iz določila čl. 157 ZPP, da tožena stranka ni dala povoda za tožbo, zato mora slednja vrniti pravdne stroške.
VSL53038
OZ člen 376, 1060, 376, 1060.
Zakonske zamudne obresti od zahtevane glavnice so začele teči v času, ko je še veljal ZOR, ki ni vseboval določbe, da obresti prenehajo teči, ko vsota zapadlih, pa neplačanih obresti doseže glavnico, kot to določa 376. člen OZ. Predhodna določba 1060. člena OZ določa, da se ZOR še vedno uporablja za obligacijska razmerja, ki so nastala pred uveljavitvijo OZ. V zvezi s to prehodno določbo pa je Ustavno sodišče RS z odločbo U-I-300/04 odločilo, da se razveljavi, kolikor se na njeni podlagi za zamudne obresti iz obligacijskih razmerij, nastalih pred uveljavitvijo OZ, ki tečejo po 1.1.2002, uporablja ZOR, ki ne vsebuje pravila, da zamudne obresti nehajo teči, ko vsota zapadlih, pa ne plačanih obresti doseže glavnico. Glede na navedeno je pritožbeno sodišče pritožbi delno ugodilo in izpodbijani sklep spremenilo tako, da tečejo zakonske zamudne obresti od glavnice od njene zapadlosti pa do 1.1.2002, ko je stopil v veljavo OZ, saj so do 1.1.2002 obresti že presegle glavnico.